दंपती बोले-न्याय के लिए देंगे जान, ताे ले लिया हिरासत में
शराब दुकान खोलने झलप में जिस जमीन को प्रस्तावित किया गया है, वह जमीन गांव के बुजुर्ग दंपती के कमाने-खाने का जरिया रही है। झलप की खसरा नंबर-201 में घासीराम वस्त्रकार और परिजन सालों से खेती कर अपना जीवन-यापन कर रहे हैं।
वस्त्रकार परिवार की इस जमीन पर शराब दुकान खुलने से परिवार के कमाने खाने का जरिया खत्म हो जाएगा। शराब दुकान खोले जाने पर आपत्ति जताने जब दंपती पटेवा थाने पहुंचे, तो पुलिस ने कोई मदद नहीं की। उल्टा पति-प|ी के खिलाफ आत्महत्या का मामला बनाने की धमकी देकर घंटों बैठाए रखा। आवेदन देने पहुंचे दंपती को काफी समझाइश देने के बाद भी बात नहीं बनी, तो एसडीएम खुद थाने पहुंचे। उन्होंने बुजुर्ग दंपती को समझाइश दी और फिर उन्हें घर तक पहुंचाने की व्यवस्था की गई।
पूर्ण शराबबंदी की मांग पर धरना प्रदर्शन आज
शराब दुकान के विरोध में ग्रामीण रोजाना अलग-अलग गांवों में नुक्कड़ सभा ले रहे हैं। पूर्ण शराबबंदी की मांग को शासन की ओर से अनसुना किए जाने से लोगों में आक्रोश है। झलप के ग्रामीण पूर्ण शराबबंदी की मांग को लेकर 7 मार्च को एक दिवसीय धरना देंगे। इसमें महिलाएं, पुरुष, बुजुर्ग और छात्र भी शामिल होंगे।
शराब दुकान हटाने के पक्ष में उतरीं महिलाएं
झलप में शराब दुकान हटाने के लिए लगातार हो रहे विरोध में महिलाएं उग्र हो गईं हैं। मंगलवार को होने वाले एक दिवसीय धरने में आस-पास के दर्जनों गांवों के सैकड़ों की तादाद में महिला-पुरुषों के शामिल होने के लिए लगातार बैठकों में रणनीति तय की गई है। शराबबंदी के मामले में भाजपा महिला मोर्चा की ओर से भी बैठक ली गई है। स्थानीय महिलाओं को अब भाजपा कार्यकर्ताओं का भी समर्थन मिल रहा है।
hin_Deva hin_Deva hin_Deva hin_Deva hin_Deva hin_Deva hin_Deva